Madcon-Tshawes lillesøster Øya-debuterer
De siste årene har Øya vært det store målet for 29-åringen. - Jeg sa til managementet mitt at i 2013 skal jeg spille der, sier hun bestemt. I kveld står hun der.Men det var så vidt det holdt. Under en av sine mange koristjobber i fjor - for Fela på Månefisken i Oslo - gikk hun i bakken med et smell. - Det startet med en følelse av at all lyd kom fra et annet rom. Så mistet jeg synet, fikk vondt i nakken og en hodepine som uten sammenligning er det verste jeg har kjent. Og det sier litt, for jeg har født et barn! Nosizwe ringte umiddelbart sin legemor, og en halvtime senere var hun innlagt på sykehus med diagnosen hjernehinnebetennelse. Det var et magevirus som hadde forflyttet seg oppover i kroppen og førte til at Nosizwe måtte sykmeldes i flere måneder. - Stakkars kollegene mine, jeg må plage dem med å sitte i mørket, for jeg er fremdeles ganske ømfindtlig overfor lys, smiler hun. Øya-aktuelle Bendik Brænne: - Jeg liker å være produktiv, slik pappa varNosizwe jobber til daglig ved ICAN (International Campaign to Abolish Nuclear Weapons), har en mastergrad i statsvitenskap og kaller seg selv for et sterkt politisk menneske. Akkurat dét skal ikke være til hinder for artistkarrieren. - Tanken er å kombinere. Å jobbe med å skape mer rettferdighet i verden er mulig fra begge leire, blant annet er nok sangtekstene mine preget av mitt engasjement, sier hun. Nosizwe Baqwa er snart klar med sin andre single på egen hånd etter en rekke koristjobber for andre artister. I et drøyt år har hun jobbet med debutplaten som naturlig nok ble forsinket på grunn av sykdommen. Hennes to år gamle datter er også en årsak til at det har tatt tid. - Aella er helt klart førsteprioritet, sier hun.På den kommende platen bidrar også hennes storebror Tshawe som denne uken selv er albumaktuell med Madcon. Søsknene er svært knyttet til hverandre. - Jeg er utrolig stolt av han, og jeg vet at den plata kommer til å bli bra mottatt - det ligger så mye hjerte og sjel der! Tshawe er en veldig viktig støttekontakt for meg. Jeg ringer til han når jeg er deppa, når jeg er lei meg og når jeg er glad - han er min inspirator og sersjant, utrolig flink til å psyke meg opp. Vi leker rett og slett veldig godt sammen. Selv er Tshawe i Berlin for å skyte en Madcon-video til det nye albumet og får dermed ikke vært tilstede når lillesøsteren debuterer på Øya. - Det er ikke hvem som helst som blir invitert til Øya, så det er virkelig en flaggpost i hennes karriere. Det er utrolig viktig for meg å være tilstede for henne, så det skjærer i hjertet mitt at jeg ikke får se henne opptre, forteller 33-åringen og legger til at han er veldig stolt av lillesøsteren sin.
En hjernehinnebetennelse var nær ved å ødelegge for Nosizwe Baqwas store drøm - å spille under Øyafestivalen.